OPDATERING: Har skrevet til Telenors service og klageafdeling på opfordring af Telenors kommunikationsmedarbejders anvisning nedenfor. Bliver spændende om sagen bliver afsluttet uden at Intrum uretmæssigt får snablen ned i min families bankkonti.

- Short Story -
Telenor udskriver en falsk regning, som de erkender er en fejl. Telenor formåede alligevel ikke at stoppe "regningen" fra at få sit eget liv. Nu er den gået videre til Inkasso som er uforstående overfor situationen. Flot.

- Long Story -
Kom med på en tragikomisk fortælling om en regning, som har fået sit eget liv. Om selskabet der dårligt nok ved hvad højre hånd gør ift. venstre hånd.

Kære læser - tag dem i agt med Telenor. Selskabet der skulle være en gigant med Telia, men fusionen kollapsede 2015, og sammen med den gjorde Telenors system. Lad os dykke ned i fortællingen om regningen ingen kender til, men som alligevel har fået sit eget liv.

KONTAKT
Henover sommeren var Telenors pr-march i sving. Familie-kampagne tilbud, som fik andre firmaers tilbud til at blegne. Selvfølgelig så min familie vores snit til at optimere vores regning, så efter konsultation med Telenors (ivrige) salgsafdeling, så fik vi konverteret min forældres internetforbindelse til et family abbonement. Hele 50 kroner sparer man om måneden. Det er jo også penge, men sidenhen viste det sig, at de penge man sparet tog Telenor i gebyr for at fremsende regningen på papir: 49 kroner i gebyr + forsendelse 8 kroner.

Konverteringen betød at den gamle PBS aftale røg og i stedet skulle alle regninger betales per girokort. Hvilket de også alle blev.

REGNINGEN
En dag modtog vi en regning, som dækkede over en periode, som vi havde betalt for. Forundret ringede jeg til Telenor og fik at vide, at det var en fejl og jeg skulle se bort fra den tilsendte regning á 491 kroner.
Det var en pæn sjat penge, hvorfor man forundres over - hvor kom det beløb fra og hvad havde vi betalt vores andre penge ind til?

Der gik noget tid og der kom en ny regning. På et nyt beløb, som vedrørte en regning som vi havde betalt. Jeg ringede ind og underrettede dem om, at regningen var betalt, hvortil telefonisten responderet: "Okay. Det er noteret. Beklager. Du skal blot se bort for regningen".

På det her tidspunkt tænker jeg, at telefonservicen er god og effektiv. Telefonisterne kan ikke gøre for, at deres system nogle gange ikke gør som det skal. Det skulle snart vise sig, at telefonisterne ikke var problemknuserne som de ellers lod til at være. Tværtimod.

RYKKERNES JUL
Min families jul blev generet af flere mystiske breve og rykker. Telenors telefonservice, beklagede og sagde det var en fejl: højre hånd vidste ikke hvad venstre gjorde.

Da jeg får en rykker op til juledagene under min eksamen, samtidigt med min fars indlæggelse på hjerteafdelingen, så blev det for meget. Jeg ringede Telenor op og sagde at de skulle stoppe deres chikane eller få rettet deres system op. Her beklagede Telenor at det var en fejl og at telefonisten havde rettet fejlen op over telefonen.

Her er det vigtigt at understrege, at min familie og jeg mener at man skal betale det man skylder og til tiden. Der skal være orden i tingene. Der er dog på den anden side ikke i orden, hvis der ikke er styr på tingene eller man fejlagtigt opkræver falske beløb.

CHECKEN
Jeg kontakter Telenor op til lille juleaften, da de har fremsendt endnu en rykker. Her er det for meget for mig og jeg vælger at betale! De skulle bare stoppe med deres regninger og modsatrettet adfærd. Det var ulideligt. Herefter kontaktede jeg dem og sagde at de skulle lade mig og min familie være. Her responderer telefonisten med, at det beklagede hun og Telenor. Hun kunne se, ligesom alle hendes andre kollegaer, at der var tale om en fejl og derfor skulle vi ikke havde betalt regningen. Derfor fremsendte hun en check OG fortalte at hun imens jeg talte med hende, havde hun formået at rette op på fejlen. Derfor skulle hverken jeg eller min familie tænke mere på det.

Det skulle vise sig at være en falsk tryghed hun gav mig.

Nårh ja, så fremsendte Telenor en check, som godtgørelse for det "udlæg" jeg havde lavet på en regning, som deres system ikke kendte til. Alt skulle være afsluttet der. Min familie og jeg havde flyttet vores telefon abonnementer til et andet selskab. Samtidig havde vi også opsagt og flyttet vores internet abonnement til et andet selskab. Så 2016 skulle være fredens år ift. firmasystem kaos fra Telenor. Troede vi.

LITTERÆRE PARALLELLER
Som den kvikke læser måske har opdaget, så er der flere litterære paralleller til Kafka eller "Catch 22".

Regningen kun ikke blive identificeret, men ej heller forsvinde. Den fik bare sit eget liv. Som en flue der firet rundt i ens tilværelse, som kom og generet en i ny og næ.

En regning der ej heller kunne undgås at blive betalt, uden at man anerkendte den. For betaler man den, så har man anerkendt regningens berettigelsen og eksistens grundlag. Særligt irriterende når alle gentagende gange nævnte at det var en fejl.

Hvis man ikke betaler regningen, så vil den stige pga. gebyrer og renter.

Regningen havde i sandhed sit eget liv, hvor den blev federe og federe.

FRA ASKEN TIL ILDEN
Foråret 2016 - Telenor var et spøgelse fra 2015 og ikke længere et problem, indtil den dag hvor der dumper et brev ind.

Et inkasso firma havde købt rettigheden til drive gælden ind for Telenor.

Regningen som vi var blevet (falskt) forsikret om var en fejl og slettet, havde nu fundet sin vej videre i systemet til et inkassofirma. Endda et inkassofirma der har et notorisk dårligt rygte. Læseren kan selv kontrollerer firmaet her på hjemmesiden: SE INTRUM eller INTRUM-JUSTITIA .

Farcen var ikke blot blevet genoplivet. Det skulle vise sig, at den var blevet til en endnu større farce. Regningen havde ikke blot fået et nyt liv, men var nu blevet til en juridisk sag fordi 1) Telenor ikke kunne redegøre for, hvad det var for en regning, som de havde fremsendt 2) Stoppe regningen og 3) gøre noget ved sagen efter den var kommet videre til et inkasso firma.

Regningen var simpelthen kommet ud af hænderne på Telenor og blevet solgt til Intrum Justitia, der så talte på vegne af teleselskabet. Problemet er blot det, at Telenors system er lukkede for adgangen til deres medarbejder, så snart at sagen er gået videre til inkasso. At inkasso selskabet er ligeglad med sagen, men blot skal have nogle hurtige penge afpresset gør kun hele affæren mere speget og tragikomisk.

ANONYME STUDENTERMEDHJÆLPER
At mit liv og min kæres liv er for kostbart til den farce bør være usagt. Alligevel er det svært at sidde et inkasso firmas trusler overhørigt, da de truer med rettergang og åger. På det tidspunkt viste jeg ikke at Intrum er kendt for ikke at gøre deres arbejde, og generelt hellere benytter trusler og SPAM mails, fremfor at gå i dialog og lave sagsbehandling.

Reelt opfylder de ikke inkassoloven og har flere sager på halsen. De bluffer og spiller ikke efter de skrevne, som de uskrevne regler. At de opfører sig pænt (når en jurist skriver til dem) er nok mere undtagelsen end reglen.

Vi har flere gange forsøgt at få inkasso firmaet i tale vedrørende at regningerne er betalt og der skal komme flere informationer fra Telenor om saldo med mere, så sagen kan blive afsluttet. Her responderer de enten ved at være ulovligt inkompetente eller så spiller de dumme på en lidt for smart måde.

Intrums har indtil videre lykkedes med at fremsende flere forskellige modsatrettet mails og generelt har forværret sagsforløbet. Der er dårligt plads til en fyldestgørende redegørelse for dette firmas inkompetence og foruroligende "smarte" adfærd.

REGNINGEN LEVER STADIG
At det er nået hertil er ufatteligt. Telenor har lavet fejl, på fejl, på fejl, på fejl! Min familie og jeg har brugt, ALT, FOR, MEGET, ENERGI på denne sag, så man kan knapt nok overskue hvad man skal stille op. Hvilket øjensynligt kan være en eller anden form for strategi.

Det kan ikke understreges nok, at vi har betalingsvillighed, men at vi ikke ønsker at betale to gange for noget. Særligt efter denne rædsomme og rodet proces, som affæren har udviklet sig til.

Må denne historie være til skræk og advarsel for alle!

Hvis der skulle være problemer med en regning, så få alting på skrift, få navnet på den du taler med over telefonen og spørg efter chefen hvis du ikke får brugbar information eller handling. Ja, det lyder surt og som om at man leger forældre, men sådan er det, når et firma drives som en børnehave uden orden eller pædagoger!

Til dags dato kæmper vi stadig med at kunne få lov til at dokumentere, at vi har betalt, hvilket virker omsonst og absurd.
Intrum er kriminelt inkompetente og benytter sig af ujuridiske (rocker)metoder. At Telenor videresender en falsk sag til dem - TILTRODS deres egne forsikringer om, at det vil de netop ikke gøre - er sku da tragikomisk' Og nu har min familie og jeg ovenikøbet dokumentationsbyrden overfor en fejl, som Telenor har lavet, hvor Vi skal anskaffe dokumentation som netop kun Telenor har, og samtidigt kræves at al kommunikation går igennem Intrum! Det her er imod al god inkasso skik og helt hen i vejret.

OPFORDRING OG KONKLUSION
Telenor - bliv professionelle og tag ansvar for jeres fejl.

Indtil da kan jeg kun fraråde alle at bruge Telenor. De har stadig ikke svaret på tre henvendelser, som jeg skrevet til dem efter inkasso anmeldelsen. De kommer nok hellere ikke til at gøre det, forinden at Inkasso firmaet laver flere absurde mails og afpresning.

Mærkværdigt. Kom nu i tale TELENOR A/S og tag ansvar! Absurd at I ikke er til at tale med og kan udleverer kontoudtog eller på anden vis hjælpe til med at rydde op I det rod, som I har forårsaget! Intrum er fløjtende ligeglade og vil bare have "deres" hurtige penge med deres beskidte metoder.


OBS: Jeg beskæmmes over denne behandling, særligt da jeg har en del ressourcer at trække på. Kan dårligt forestille mig hvor mange, der ikke er ressourcestærke, som er blevet taget ved næsen og har betalt uretmæssige regninger.